Celuk Benoa utawi Teluk Benoa (aksara Bali: ᬘᭂᬮᬸᬓ᭄​ᬩᭂᬦᭀᬅ) punika celuk sané magenah ring Propinsi Bali, genah ipun ring wewidangan Kota Dénpasar miwah Kabupatén Badung. Jimbar ipun sawatara 1243 ha, atenga punika tanah pasang susut, genah nyané dados loloan saking 6 tukad sané wénten ring Bali. Ring celuk puniki dados genah Labuhan Benoa, Wana Bakau Ngurah Rai taler genah olah raga toya.

Wewidangan
Sané mangkin wewengkon Celuk Benoa katetapang dados Kawasan Konservasi Maritim olih Kementrian Kelautan miwah Perikanan warsa 2019.

Wana bakau

Celuk puniki dados genah wana bakau pinih jimbar ring Bali, Katetapang dados Taman Hutan Raya (Tahura) ring warsa 1993 jimbar ipun 1373.50 ha utawi 62,9 % saking wana bakau sané wénten ring Bali, wana puniki dados genah akéh beburon endemik wana bakau.

Loloan
Celuk puniki dados genah loloan saking 6 tukad, ring sisi kalér kangin nampek Nusa Serangan wénten Tukad Loloan sareng Tukad Buji. Ring sisi kalér kauh wénten Tukad Badung sareng Tukad Mati, ring sisi kelod wénten Tukad Sama taler Tukad Bualu.

Pura
Celuk Benoa dados wewidangan suci, ring irika wénten 22 pura, taler 8 pura nampek wewidangan ipun, minakadi:

 Pura Segara Désa Pakraman Serangan
 Pura Sakenan Wadon
 Pura Pasamuan Sakenan
 Pura Sakenan
 Pura Tirta Arum Désa Pakraman Serangan
 Pura Prapat Nunggal
 Pura Segara Pelabuhan Benoa
 Pura Tengah Teluk
 Pura Dalem Luhur Segara Batu Lumbung
 Pura Luhur Candi Narmada
 Pura Griya Tanah Kilap
 Pura Griya Anyar Tanah Kilap
 Pura Tirta Campuhan Kuta
 Taru Agung
 Pura Padang Seni Désa Pakraman Tuban
 Pura Karangasem
 Pura Taman Citra Arum
 Pura Dalem Segara Kauh Désa Pakraman Kelan
 Pura Dalem Tanjung Désa Pakraman Kelan
 Pura Dalem Batur Satria Mas Dukuh Désa Pakraman Kelan
 Pura Penataran Désa Pakraman Kedonganan
 Pura Dalem Désa Pakraman Kedonganan
 Pura Petanahan Désa Pakraman Jimbaran
 Pura Taman Sari Désa Pakraman Tanjung Benoa
 Pura Suwung Deluang Désa Pakraman Tanjung Benoa
 Pura Segara Désa Pakraman Tanjung Benoa
 Pura Gading Sari Désa Pakraman Tanjung Benoa
 Pura Beji Désa Pakraman Tanjung Benoa
 Pura Gaing-gaing Désa Pakraman Tanjung Benoa
 Pura Karang Tengah

Transportasi

Labuhan Benoa sané pacang medué jimbar 128 ha ring warsa 2023 magenah ring wewidangan puniki. Taler kawéntenang marga Tol Bali Mandara, sané dados margi tol kapertama kewangun ring duur segara.

Genah Luu
Ring wewidangan puniki taler kawentanang TPA Suwung sané nampek sareng labuhan Benoa, prasida kacingak tumpukan luu ipun saking margi Tol.

Pikobet
Sidementasi Celuk Benoa sampun dados pikobet lawas, menawi risampuné reklamasi Nusa Serangan taler margi tol kewangun sidementasi puniki nyansan ngagelisang. Pengedukan ngesasih saking Labuhan Benoa ngewantu ngirangin sedimentasi puniki, taler ngewantu arus toya ngeranjing. Pewangunan punika ngaranayang arus toya ring loloan tukad taler loloan segara nyané ngalonang.
Sidimentasi selantur nyané ngeranayang celuk puniki nyansan kotor olih limbah, mawinan arus toya iriki nenten gelis sekadi ipidan.

Ring warsa 2014, PT. Tirta Wahana Bali International (PT. TWBI) medué lugra antuk proyék reklamasi akéh nyané 700 héktar, menawi proyék puniki polih perlawanan saking akéh krama Bali, mawinan nentén manutin amdal taler celuk puniki dados wewidangan suci krama Bali. proyék puniki keanggép nentén dados representasi pariwisata Bali sané mawit saking kabudayaan. 
Pikobet tiosan punika alih fungsi olih Angkasa Pura II taler Pelindo III antuk ngejimbarang genah ipun.

Pustaka

Benoa
Bali